เพิ่งได้รับวัคซีนพิษสุนัขบ้าเข็มที่ 4 เมื่อวันที่ 24 พ.ย. ที่ผ่านมา และจะได้รับเข็มที่ 5 ในวันพุธที่ 1 ธ.ค. นี้วันนี้โดนขอบของคอนโดแมวขูดตรงข้อเท้าจนมีแผลถลอก น้องแมวเป็นแมวจรที่เก็บมาเลี้ยง ได้รับวัคซีนพิษสุนัขบ้าเมื่อสองสัปดาห์ก่อน เลี้ยงในระบบเปิดอยากทราบว่าต้องไปรับวัคซีนเพิ่มทันที หรือเริ่มเข็มใหม่ไหมครับ กังวลมากๆ
สวัสดีค่ะ โรคพิษสุนัขบ้าคือโรคิดที่เกิดจากการถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำจากที่กล่าวมาหากกำลังอยู่ในช่วงที่รับวัคซีนอยู่ และถูกแมวกัดหรือข่วนในระหว่างนี้ ไม่น่าจะจำเป็นต้องกลับไปรับวัคซีนใหม่ตั้งแต่เข็มแรก คือน่าจะรับวัคซีนต่อไปจนครบได้ตามปกติค่ะ แนะนำการสอบถามกับแพทย์ที่ดูแลโดยตรงอีกครั้ง สำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหาย